Държавен вестник, бр. 94, 2014 г., стр. 51

БРОЙ  94	
Д Ъ Р Ж А В Е Н  В Е С Т Н И К 	
СТР.  51  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
MЕМОРАНДУМ  
ЗА РАЗБИРАТЕЛСТВО
между правителството на Република Бълга-
рия и правителството на Румъния относно 
извършване на проучвания за изграждане 
на нови мостови съоръжения на река Дунав 
(Одобрен с Решение № 733 от 24 октомври 
2014 г. на Министерския съвет. В сила от 
датата на подписването му – 28 октомври 
2014 г.)
Правителството на Република България 
и правителството на Румъния, наричани по-
нататък „участниците“,
като признават приятелството, сътруд­
ничеството и добросъседските отношения, 
съществуващи между двете държави, и же­
лаейки да продължат да насърчават тези 
отношения чрез развитие на транспортната 
инфраструктура,
като отбелязват непрекъснатия растеж на 
международния трансграничен трафик на 
хора и стоки,
в желанието си да продължат да насър­
чават единното развитие на транспортната 
инфраструктура чрез изграждане на нови 
транспортни връзки, 
като отчитат, че проектирането и строи­
телството на нови транспортни връзки според 
европейските стандарти се прави в посока 
към устойчиво развитие чрез намаляване на 
въздействието върху околната среда, пътния 
поток, подобряване на безопасността по пъти­
щата, съответно чрез защитата на критични 
инфраструктурни елементи, 
като имат предвид, че в рамките на про­
екта Обща стратегия за устойчиво развитие 
на трансграничните региони Румъния – Бъл­
гария – SPATIAL е изготвено предпроектно 
проучване за четири алтернативни местопо­
ложения, 
като вземат под внимание необходимостта и 
ползите, произтичащи от правото на свободно 
движение в рамките на Европейския съюз,
решиха следното:
Раздел 1
Българско-румънска работна група по въп­
росите на транспортната инфраструктура
1. Участниците подкрепят извършване на 
проучвания за изграждането на нови мосто­
ви съоръжения над река Дунав – „обекти“, 
и дават приоритет съответно на пътните 
мостове над река Дунав при Никопол 
(БГ) – Турну Мъгуреле (РО) и Силистра 
(БГ) – Кълъраш (РО). 
2. За постигане на посоченото в т. 1 се 
създава Българско-румънска работна група по 
въпросите на транспортната инфраструктура, 
наричана по нататък „работна група“.
Раздел 2
Цели на работната група
1. Работната група ще действа в съот­
ветствие с разпоредбите на съответното 
законодателство на Европейския съюз и на­
ционалното законодателство на участниците 
и като вземе предвид дадените приоритети, 
ще има за цел:
а) координиране на дейностите по пре­
глеждане, актуализация и при необходимост 
извършване на проектни проучвания, техни­
чески проекти, топографски, хидравлични 
проучвания, проучвания за въздействието 
върху околната среда и други технически 
проучвания, когато е необходимо – „проуч­
вания“;
б) оценяване на инвестициите, необходими 
за възстановяването, развитието и модерни­
зацията на транспортната инфраструктура 
на държавната територия в региона на река 
Дунав на всеки участник;
в) идентифициране на източници за фи­
нансиране от финансови инструменти на 
Европейския съюз за регионално развитие, 
трансгранично сътрудничество или транспорт 
и такива, които могат да бъдат привлече­
ни от участниците или чрез оценяване на 
възможността за отдаване на концесия или 
сключване на договори за публично-частно 
партньорство;
г) координиране на техническите, финансо­
вите, правните и организационните въпроси, 
свързани с изграждането, експлоатацията, 
поддръжката и управлението на всеки от 
обектите с оглед сключване на споразуме­
ния за всеки обект, като се вземат предвид 
специфичните особености, произтичащи от 
проучванията.
2. Окончателното място за всеки от обекти­
те ще се определя от участниците въз основа 
на предложенията, направени от работната 
група, след получените резултати от проуч­
ванията, посочени в т. 1.
3. Финансирането на подготовката и из­
граждането за всеки обект (пътен мост над 
река Дунав при Никопол (БГ) – Турну Мъгу­
реле (РО) и при Силистра (БГ) – Кълъраш 
(РО) ще бъде предложено чрез общи подходи 
на участниците въз основа на предложенията 
на работната група, след идентифицирането 
на финансовите инструменти, посочени в т. 1, 
буква „в“.